Kaikille avatut lahjoittajaextrat! | podcastit.tv
KotiPodcastitPodKaistaPuhujainKulmaLinuCastKinoSilmäSubmariiniKäpylehmäYömajaCoubertinin PerillisetKuollut TuijotusConspiracyTietojaLinkitYhteystiedotExtratIn English Kaikille avatut lahjoittajaextrat!
Making of PodKaista
Näin joulun kunniaksi kaikille annettakoot ladattavaksi eeppinen videopläjäys!http://podcastit2.pp.fi/extrat/MakingOf.mp4
Tällä kertaa kyseessä on peräti 720p HD-tasoinen puolen tunnin syväluotaava video podcastit.tv:n tuotantotavoista, -laitteista, -ohjelmistoista ja työtavoista aina suunnitteluvaiheesta lopulliseen julkaisuun. Tämä on kuvattu Pukkilan hysteerisessä studiokompleksissa, joten se ei enää ihan vastaa nykytilannetta, mutta kuitenkin pääosin kertoo miten seitsemän vuoden kokemus on virtaviivaistanut tuotantoprosessini. Toivon että tämä ei ole pelkästään mielenkiintoinen kuuntelijoille, vaan myös informatiivinen niille jotka suunnittelevat omia podcastejansa.
Postal-kommenttiraita
Käpylehmän pelielokuvaorgioiden kyytipoikana syntyi Postalin osalta jopa koko elokuvan kattava kommenttiraita. Sen voi ladata nyt maksutta tästä:http://podcastit2.pp.fi/extrat/PostalKommenttiRaita.mp3
Kyseessä siis täsmennykseksi tämä elokuva. Ohjeet sen kanssa toimimiseen elokuvan kanssa annetaan äänitiedoston aluksi. Sen synkkaaminen elokuvan kanssa on täysin vaivatonta. Suosittelen elokuvan katsomista ennenkuin sen katsoo kommenttiraidan kanssa, kuten kaikkien muidenkin kommenttiraitojen kanssa kannattaa toimia.
TomTom-navigointiäänet
Kuten ohjelmissa olen povannutkin, olen näin joulun iloksi tehnyt TomTom-navigaattoreissa toimivat ääniohjauskomennot. Paketin voi ladata täältä:http://podcastit2.pp.fi/extrat/tomtom.zip
Paketissa on kaksi erilaista ääniasetusta, neutraali ja asiallinen "Henrik" (data86-alkuiset tiedostot) ja hillittömän tekohauska "OikeistoPorsas" (data87-alkuiset tiedostot). Paketit asennetaan TomTom-laitteeseen niinkin yksinkertaisesti että laitteen kun liittää USB-kaapelilla tietokoneeseen, käskee laitteen sitä kysyessä mennä tietokonetilaan, etsii "voices" kansion ja kopioi tiedostot sinne. Sitten pitäisi Henrikin ja OikeistoPorsaan laitteen äänivalikoista löytyä. Mikäli lisätukea kaipaa tai haluaa esittää lisätoivomuksia äänipaketeista, yhteyttä saa ottaa.